kardosdrur/scandi-wiki huggingface dataset:
Charles K. Kao

Sir Charles Kuen Kao GBM KBE FRS FREng (født 4. november 1933, død 23. september 2018) var en fysiker og elektroingeniør, der var pioner inden for udviklingen og anvendelsen af optiske fibre til telekommunikation. I 1960'erne skabte Kao forskellige metoder til at kombinerer glasfibre med lasere for at kunne sende digital data, hvilket lagde grunden til udviklingen af internettet.

Kao var kendt som "Godfather of Broadband" ("Gudfar til Bredbånd"), "Father of Fiber Optics" ("Fader til Fiberoptik"), og "Father of Fiber Optic Communications" ("Fader til Fiberoptik-kommunikation"). I 2009 modtog han nobelprisen i fysik for "banebrydende præstationer angående transmission af lys i fibre til optisk kommunikation".

Kao blev født i Shanghai, og boede i Hong Kong men havde også statsborgerskab i Storbritannien og USA.

Referencer

Eksterne henvisninger 

Fysikere fra Storbritannien
Fysikere fra Kina
Nobelprismodtagere i fysik
Nobelprismodtagere fra Storbritannien
Nobelprismodtagere fra Kina
Andre Geim

Sir Andre Konstantin Geim (), FRS, HonFRSC, HonFInstP (født 21. oktober 1958) er en russisk født hollandsk-britisk fysiker, der arbejder i England på School of Physics and Astronomy ved University of Manchester.

Geim modtog nobelprisen i fysik i 2010 sammen med Konstantin Novoselov for hans arbejde med grafen. Han er Regius Professor i fysik og Royal Society Research Professor ved National Graphene Institute. Sir Andre Geim har også modtaget en IG nobelpris i 2000 for at få en frø til at svæve ved brug af magnetisme. Pr. 2020 er han dermed den eneste person, der både har modtaget en nobelpris og en IG nobelpris.

Referencer

Eksterne henvisninger 

Fysikere fra Storbritannien
Fysikere fra Nederlandene
Fysikere fra Rusland
Modtagere af Copleymedaljen
Nobelprismodtagere i fysik
Nobelprismodtagere fra Storbritannien
Nobelprismodtagere fra Holland
Nobelprismodtagere fra Rusland
Konstantin Novoselov

Sir Konstantin Sergeevich Novoselov FRS FRSC FInstP (, ; født 23. august 1974) er en russisk-britisk fysiker og professor på Centre for Advanced 2D Materials ved National University of Singapore. Han er også Langworthy Professor på School of Physics and Astronomy ved University of Manchester. Han modtog nobelprisen i fysik i 2010 sammen med Andre Geim for deres arbejde med grafen.

Referencer

Eksterne henvisninger 

Fysikere fra Rusland
Fysikere fra Storbritannien
Nobelprismodtagere i fysik
Nobelprismodtagere fra Rusland
Nobelprismodtagere fra Storbritannien
VM i bandy 2007 (kvinder)

Verdensmesterskabet i bandy for kvinder 2007 var det tredje VM i bandy for kvinder. Mesterskabet blev arrangeret af Federation of International Bandy og afviklet i Budapest, Ungarn i perioden 11. - 17. februar 2007 med deltagelse af syv hold, hvilket var ét hold mere end ved det foregående mesterskab. Ungarn var VM-værtsland for første gang og deltog også for første gang.

Mesterskabet blev vundet af Sverige, som besejrede Rusland i finalen med 3-2, og som dermed vandt mesterskabet for tredje gang i træk, og det var ligeledes tredje mesterskab i træk, hvor det russiske hold kunne rejse hjem med sølvmedaljerne. Bronzemedaljerne gik til Norge, der spillede 3-3 mod Canada i bronzekampen, men hvor nordmændene vandt 1-0 i straffeslagskonkurrence, og dermed vandt Norge VM-bronze for anden gang.

Resultater 

Alle kampe blev spillet 2 × 30 minutter, bortset fra finalen, der blev spillet 2 × 45 minutter.

Indledende runde 

De syv hold spillede en enkeltturnering alle-mod-alle, hvorefter de fire bedste hold gik videre til semifinalerne, mens nr. 5 og 6 gik videre til kampen om 5.-pladsen.

Slutspil

Kamp om 5.-pladsen

Semifinaler

Bronzekamp

Finale

Samlet rangering

Medaljevindere

Referencer

Se også 
 VM i bandy 2007 (for mænd)

Kilde 
 Bandysidan - World Championships Women 2006/07  
 Mesterskabets officielle hjemmeside på web.archive.org 

2007 (kvinder)
Bandy i 2007
Sport for kvinder
Sport i Budapest
Alive (Vincent Bueno-sang)

Alive er sang af østrigsk-filippinske sanger Vincent Bueno. Den blev valgt til at repræsentere Østrig i Eurovision Song Contest 2020 den 12. december 2019.

Referencer 

Sange fra Eurovision Song Contest 2020
Eurovision Song Contest-sange fra Østrig
On Fire

On Fire er en sang af The Roop. Den skal repræsentere Litauen i Eurovision Song Contest 2020. Sangen blev frigivet til digital download den 14. januar 2020.

Referencer

Eksterne henvisninger 

Sange fra Eurovision Song Contest 2020
Eurovision Song Contest-sange fra Litauen
VM i bandy 2008 (kvinder)

Verdensmesterskabet i bandy for kvinder 2008 var det fjerde VM i bandy for kvinder. Mesterskabet blev arrangeret af Federation of International Bandy og afviklet i Borlänge, Grängesberg og Karlsbyheden i Sverige i perioden 13. - 16. februar 2008 med deltagelse af syv hold, hvilket var en tangering af deltagerrekorden fra 2007.  Sverige var VM-værtsland for første gang.

Mesterskabet blev vundet af Sverige, som besejrede Rusland i finalen med 5-2, og som dermed vandt mesterskabet for fjerde gang i træk, og det var ligeledes fjerde mesterskab i træk, hvor det russiske hold kunne rejse hjem med sølvmedaljerne. Bronzemedaljerne gik til Finland, der vandt 5-3 over Norge i bronzekampen, og som dermed vandt VM-bronze for anden gang men for første gang siden 2004.

Spillesteder 

Alle kampene blev spillet udendørs på tre arenaer i Dalarna.

Resultater

Indledende runde 

De syv hold spillede en enkeltturnering alle-mod-alle. De to bedste hold gik videre til finalen, nr. 3 og 4 gik videre til bronzekampen, og nr. 5 og 6 gik videre til kampen om 5.-pladsen.

Slutspil 

Slutkampene blev spillet i Borlänge.

Kamp om 5.-pladsen

Bronzekamp

Finale

Samlet rangering

Medaljevindere

Se også 
 VM i bandy 2008 (for mænd)

Kilde 
 Bandysidan - World Championships Women 2006/07  
 Svenska Bandyförbundet - VM i Dalarna 2008 (7. juni 2016)

Noter 

2008 (kvinder)
Bandy i 2008
Sport for kvinder
Sport i Sverige
Kiss Me Again (film fra 2010)

Kiss Me Again () er en italiensk film fra 2010 skrevet og instrueret af Gabriele Muccino.

Filmen, en efterfølger til The Last Kiss, havde biografpremiere den 29. januar 2010. I åbningsweekend blev der solgt billetter for 3.111.351 euro. I alt solgte filmen billetter for € 9 mio.

Skuespillere 
 Stefano Accorsi: Carlo
 Vittoria Puccini: Giulia
 Pierfrancesco Favino: Marco
 Claudio Santamaria: Paolo
 Giorgio Pasotti: Adriano
 Marco Cocci: Alberto
 Sabrina Impacciatore: Livia
 Adriano Giannini: Simone
 Daniela Piazza: Veronica
 Valeria Bruni Tedeschi: Adele
 Francesca Valtorta: Anna
 Sara Girolami: Sveva
 Andrea Calligari: Matteo
 Primo Reggiani: Lorenzo
 Lina Bernardi: Madre Paolo

Engelsk dubbing 
 Charlie Adler: Carlo
 Dan Castellaneta: Marco
 John DiMaggio: Paolo
 Kath Soucie: Giulia
 Jennifer Hale: Veronica
 Tress MacNeille: Livia
 Tara Strong: Adele
 Kate Micucci: Anna
 Nicky Jones: Matteo
 Liliana Mumy: Sveva
 Jodi Benson: Paolo's Mother

Produktionsselskaber 
 Fandango
 Medusa Film

Distributører 
 Medusa Film (2010) (Italien) (Theatrical)
 Canale 5 (2016) (Italien) (TV)

forskellige virksomheder 
 Jetix (med tilladelse fra Team Galaxy og Monster Buster Club, kendt som Jetix Europe)

Referencer

Eksterne henvisninger 
 

Film fra Italien
Italienske film fra 2010
Italiensksprogede film
Universo (sang)

"Universo" er en sang af den spanske sangerinde Blas Cantó. Sangen repræsenterer Spanien i Eurovision Song Contest 2020 i Rotterdam, Holland. [2]

Eksterne henvisninger 

Sange fra 2020
Singler fra 2020
Sange fra Eurovision Song Contest 2020
Eurovision Song Contest-sange fra Spanien
Kiss Me Again

Kiss Me Again er navnet på flere film:

 Kiss Me Again (film fra 1925) – amerikansk stumfilm instrueret af Ernst Lubitsch
 Kiss Me Again (film fra 1931) – amerikansk operettefilm instrueret af William A. Seiter
 Kiss Me Again (film fra 2006) – amerikansk film instrueret af William Tyler Smith
 Kiss Me Again (film fra 2010) – italiensk film instrueret af Gabriele Muccino
Forsvarsforlig

Et forsvarsforlig er i Danmark en flerårig politisk aftale om mål og rammer det danske forsvar. Forligene har også - især tidligere - gået under betegnelsen forsvarsordninger. Forligene har til formål at skabe en så bred konsensus omkring forsvaret, at en mindre forskydning af mandaterne ved et mellemfaldende folketingsvalg ikke får forliget til at falde.

Forsvarsforligene indgås almindeligvis mellem Socialdemokratiet og de forsvarsvenlige traditionelle borgerlige partier Venstre og Det Konservative Folkeparti. Det traditionelt mere antimilitaristiske Radikale Venstre har været med i en del forsvarsforlig siden Trekant-regeringen i 1960. Også Socialistisk Folkeparti har deltaget op til og under partiets regeringsdeltagelse 2011-2014.

Forligene forhandles almindeligvis af forsvarsministeren og de deltagende partiers forsvarsordførere - kaldet følgegruppen eller populært forsvarsbrødrene. Opfølgning foregår ligeledes i denne kreds, hvilket gør, at Folketingets Forsvarsudvalg står svagere end andre af Folketingets udvalg.

Et forsvarsforlig har som politisk aftale ikke i sig selv lovkraft, men realiseres gennem forsvarslove, de årlige finanslove og gennem forsvarsministerens ledelse af forsvaret. Forligsteksten vil dog kunne tjene som fortolkningsbidrag ved implementeringen af forliget - på samme måde som de bemærkninger, som ledsager en lov ved fremsættelse.

Forligene holder sig generelt på overordnet niveau; det fastsættes, hvilke trusler skal prioriteres, der tages stilling til bemanding, ind- og udfasning af større våbensystemer og den overordnede økonomisk ramme. En undtagelse hertil er forsvarets garnisonering og de hertil knyttede arbejdspladser, hvor forligene kan være ganske detaljerede i forhold til hvilke lokaliteter skal bevares eller lukkes.

Større ændringer omkring forsvaret vil almindeligvis medføre nedsættelse af en forsvarskommission; dette kan ske som led i et forsvarsforlig og vil ofte have effekt i efterfølgende forlig.

Noter

Referencer 

Danmarks forsvarspolitik
Raggare (musikalbum)

Raggare! er et album af den svenske musiker og komponist Eddie Meduza fra 1986. Temaet for kassetten er raggare. 

Sangen "Min Raggarbil" er inspireret af sangen "Bo Diddley" af Bo Diddley. 

"Hejsan Bert" er dedikeret til Bert Karlsson og solot til sangen har samme melodie som refrainet til "Främling" af Carola Häggkvist. 

Sangen "Ja' E' Så Fet, Ja' Måste Spy" er en parodi på Hasse Andersson & Kvinnaböske Band, der er kendt for sangen "Änglahund", der findes oversat til dansk med navnet "Himmelhunden" og sunget af Teddy Edelmann.

Spor 
Side A

 "Spiken I Botten (Gasen I Botten, Del 2)" - 03:13
 "Raggare (Räggöere, Räggöere)" - 02:39
 "Min Raggarbil" - 03:28
 "Sup Och Rulla Runt" - 02:46
 "Full Gas" - 04:18
 "Heja U.S.A." - 03:27

Side B

 "Ja' E' En Raggare (Räggöere)" - 03:29
 "Hejsan Bert" - 02:45
 "En Räggöere E' En Räggöere" - 02:42
 "Tommy Hade En Cadillac" - 03:29
 "De' E' Gött Å' Supa, Pöjka'!" - 02:48
 "Ja' E' Så Fet, Ja' Måste Spy" - 04:17

Sangtitler på dansk 

 Spiken I Botten - Sømmet I Bunden.
 Sup Och Rulla Runt - Sup Og Rul Rundt.
 Full Gas - Fuld Gas.
 Tommy Hade En Cadilac - Tommy Havde En Cadillac.
 De' E' Gôtt Å' Supa Pôjka'! - Det Er Godt At Drikke Spiritus, Drenge!
 Ja' E' Så Fet, Ja' Måste Spy - Jeg Er Så Tyk, Jeg Må Vomer.

Nye udgaver 
Albummet blev udgivet på CD 2005 og 2013 og på LP 2015.

Referencer 
Eddie Meduza-album
Album fra 1986

Eksterne henvisninger 

Eddies Himmel på Luftkaffe.se, hentet d. 15 marts 2020
Swemusic på Swemusic.se, hentet d. 15 marts 2020
Raggare! på Spotify, hentet d. 15 marts 2020
Saul Perlmutter

Saul Perlmutter (2. september 1959) er en amerikansk astrofysiker ved Lawrence Berkeley National Laboratory og professor i fysik på University of California, Berkeley. Han er medlem af American Academy of Arts & Sciences, og han blev valgt som Fellow i American Association for the Advancement of Science i 2003. Han er også medlem af National Academy of Sciences.

Sammen med Brian P. Schmidt og Adam Riess har han modtaget både en delt Shaw Prize in Astronomy i 2006, nobelprisen i fysik i 2011 og Breakthrough Prize in Fundamental Physics i 2015 for at vise, at universets ekspansion accelerer.

En supercomputer hos United States Department of Energy fra 2020 er navngivet Perlmutter efter ham.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Brian Schmidt

Brian Paul Schmidt AC FRS FAA (født 24. februar 1967) er en amerikansk-australsk astrofysiker og vicerektor for Australian National University (ANU). Han har siden været Distinguished Professor, Australian Research Council Laureate Fellow og astrofysiker ved Universitys Mount Stromlo Observatory og Research School of Astronomy and Astrophysics. Han er kendt for sin forskning i brug af supernovaer som komsiske prober. Han har et Australia Research Council Federation Fellowship og blev valgt som Fellow of the Royal Society (FRS) i 2012.

Sammen med Adam Riess og Saul Perlmutter har han modtaget både en delt Shaw Prize in Astronomy i 2006 og nobelprisen i fysik i 2011 og Breakthrough Prize in Fundamental Physics i 2015 for at vise at universets ekspansion accelerer.

Referencer

Eksterne henvisninger 

Fysikere fra USA
Fysikere fra Australien
Nobelprismodtagere i fysik
Nobelprismodtagere fra USA
Nobelprismodtagere fra Australien
Adam Riess

Adam Guy Riess (født 16. december 1969) er en amerikansk astrofysiker og Bloomberg Distinguished Professor ved Johns Hopkins University og Space Telescope Science Institute, der er kendt for sin forskning i at bruge supernovaer til at lave kosmologiske målinger.

Sammen med Brian P. Schmidt og Saul Perlmutter har han modtaget både en delt Shaw Prize in Astronomy i 2006 og nobelprisen i fysik i 2011 og Breakthrough Prize in Fundamental Physics i 2015 for at vise, at universets ekspansion accelerer.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Catwalk

En catwalk (på engelsk også runway) er en smal, normalt fald, platform der går ud i et auditorium eller mellem sektioner af et udendørs område, som bruges af en model til at demonstrere tøj og accessories under et modeshow.

I modejargon bruges udtrykket "what's on the catwalk" ("hvad er der på catwalken") eller lignende formuleringer til at omtale hvad der er nyt og populært inden for moden.

Referencer 

Mode
A.L.V. Manniche

Arner Ludvig Valdemar Manniche (19. februar 1867 i Gundsømagle - 7. januar 1957 Frederiksberg) var en dansk ornitolog, zoolog, jæger og uddannet lærer. Han deltog i Danmark-ekspeditionen som skibets ornitolog og konservator.

Da Manniche voksede op, fik han en interesse for dyrelivet, og kom senere til at skildre fugle. Han tog lærereksamen i 1890 ved Jonstrup Seminarium. Han underviste først i Østjylland, dernæst 1896-1906 i Roskilde og studerede samtidig ornitologi.

Da Ludvig Mylius-Erichsen startede Danmark-ekspeditionen til Nordøstgrønland, blev Manniche hyret til at varetage undersøgelsen af pattedyr og fugle. Efter sin hjemkomst var han i en årrække konservator og udstoppede mange fugle til Eiler Lehn Schiølers samling. Senere blev han direktør for A/S Østgrønlandsk Kompagni og rejste i denne forbindelse Østgrønland til i 1919, hvor han etablerede fangststationer. Efter at firmaet var opløst, blev han biografdirektør.

Udbyttet fra Danmark-ekspeditionen blev bearbejdedet i The terrestrial mammals and birds of North-East Greenland (1910), hvor Manniches del om fuglene blev udgivet på dansk året efter. En populærskildring blev udgivet i Midnatssol og Mørketid 1909. Foruden mindre afhandlinger, skrev han i 1926 Danmarks Sangfugle, og 1928-30 udkom trebindsværket Danmarks Fugleliv (med indledning og illustrationer af Gerhard Heilmann).

Som jæger redigerede han foruden Jægeren i Naturen (1925) også Haandbog for Jægere (1932-35), hvortil han selv ydede store bidrag. Han var desuden redaktør for Danmarks Pattedyr (1935).

Familie 
Forældrene var sadelmagermester Salomon Ludvig Manniche (1821-1905) og Malene Johansen (1847-1932). Han blev gift første gang den 3. marts 1894 i Estruplund Sogn med Karen Bang (født 29. oktober 1872 i Store Sjørup, død 13. april 1936 på Frederiksberg). Hun var datter af gårdejer Niels Bang (1841-98) og Rasmine Jensen (1844-82). Ægteskabet blev opløst i 1926.

Han blev gift for anden gang den 17. marts 1926 i København med Ingeborg Christensen (født 20. juni 1899 i Esbjerg). Hun var datter af grosserer Søren Peter Christensen (1856-1903) og Hansine Sparlund (1855-1940).

Kilde 
Dansk biografisk leksikon, 3. udgave, 16 bind, Grundlagt 1887 af C. F. Bricka, Redaktør Svend Cedergreen Bech, Kbhvn., 1979-84.

Eksterne henvisninger 
 

Ornitologer fra Danmark
Jægere
Lærere fra Danmark
Olof Thunberg

Fritz-Olof Thunberg (født 21. maj 1925, død 24. februar 2020) var en svensk skuespiller og instruktør. Blandt hans mest kendte roller er stemmen bag den svenske tegneseriefigur Bamse.

Karriere 
Thunberg stammede fra Västerås, hvor han var med til at etablere en teaterklub kaldet Scenklubben, hvortil også den senere skuespiller Lars Ekborg og digteren Bo Setterlind var knyttet. Thunberg rejste til Stockholm for at studere på Calle Flygarez dramaskole, og 1950-1952 på Dramatens elevskole. I slutningen af 1940’erne optrådte han meget i de svenske Folkeparken.

Efter afslutningen på elevskolen kom Thunberg til regionalscenen Östgötateatern, hvor han ud over at optræde på scenen også snart fungerede som instruktør. I løbet af 1950'erne blev han landskendt som vært på radioprogrammet Mannen i svart, hvor han med sin dybe stemme præsenterede en række skrækhistorier og overnaturlige beretninger med en baggrund af malende lydeffekter.

Olof Thunberg medvirkede desuden i lang række film, ofte i biroller, blandt andet i Ingmar Bergmans Lys i mørket (1963) i en rolle som organisten Fredrik. Han lagde også stemme til mange figurer rettet mod børn, heriblandt den svenske tegneseriefigur Bamse, Agaton Sax og Shere Khan i de svenske udgaver af Junglebogen (1967) og Junglebogen 2 (2003). Endvidere fungerede Thunberg som instruktør på et par tv-produktioner.

Privatliv 
Olof Thunberg var gift med en skolekammerat, Ingrid Johansson, 1950-1954. I en periode omkring 1960, boede han sammen med kollegaen Lena Granhagen, inden han fandt sammen med Mona Andersson. Med hende fik han to børn, Amanda og Svante Thunberg, og parret var gift 1978-1990. Sønnen Svante er også skuespiller og gift med operasangeren Malena Ernman; miljøaktivisten Greta Thunberg er datter af parret og dermed barnebarn af Olof Thunberg.

Olof Thunberg boede i en periode i Södermalm, derpå i over 50 år på Värmdö i den stockholmske skærgård, inden han i de sidste år af sit liv boede i Nacka.

Referencer

Eksterne henvisninger 
 
 

Skuespillere fra Sverige
Personer fra Västerås
Copenhagen Contemporary

Copenhagen Contemporary (CC) er et internationalt kunstcenter på Refshaleøen i København. Kunstcenteret viser installationskunst, videoværker og performanceart, som er skabt af samtidskunstnere. Copenhagen Contemporary findes i den gamle B&W-svejsehal.

Copenhagen Contemporary åbnede i 2016 på papirøen, men flyttede i 2018 til den nuværende location på Refshaleøen.

Udstillinger 
Copenhagen Contemporary har siden 2016 vist udstillinger med bl.a.:

 Bruce Nauman
 Yoko Ono
 Carsten Nicolai
 Ragnar Kjartansson
 Pierre Huyghe
 Bill Viola
 Céleste Boursier-Mougenot
 Sarah Sze
 Christian Marclay
 Anselm Kiefer
 SUPERFLEX
 Doug Aitken
 Claudia Comte
 Marianna Simnett
 Donna Huanca

Kilder og henvisninger

Kunstmuseer i Danmark
Refshaleøen
Anselm Kiefer

Anselm Kiefer (født 8. marts 1945) er en tysk maler og skulptør. Hans værker inkorporerer materialer som strå, aske, ler og shellac. Anselm Kiefer er optaget af tabubelagte og kontroversielle emner fra nyere historie. Især er han optaget af nazityskland og holocaust, hvilket især ses i værket "Margarethe" der er en visualisering af Paul Celans berømte digt "Todesfuge".

Kunstnere fra Tyskland
Rute 714 til Sydney

Rute 714 til Sydney (fransk originaltitel Vol 714 pour Sydney) er det 22. album i tegneserien om Tintins oplevelser. Det er skrevet og tegnet af den belgiske tegneserieskaber Hergé og blev udgivet i mindre dele ugentligt fra september 1966 til november 1967 i Tintin-magasinet. Titlen refererer til det fly som Tintin og hans venner ikke kommer med, da de bliver inddraget i deres ærkefjende Rastapopoulus' plot om at kidnappe en excentrisk millionær fra et overlydsfly på en sondonesisk ø.

Hergé startede med at arbejde på Rute 714 til Sydney fire år efter han færdiggjorde det tidligere eventyr Castafiores juveler. På dette tidspunkt i sit liv var han stadig mere uinteresseret i serien, og han brugte historien til at udforske det paranormale fænomen, som optog ham stadig mere. Efter den var blevet udsendt i mindre dele i Tintin-magasinet blev historien samlet og udgivet i bogform af Casterman i 1968. Selvom tegningerne er notable for deres mange detaljer, så var modtagelsen af albummet blandede til negative. Fortællingen blev kritiseret for at være en farce-portrættering af antagonisterne, og en anden kritik gik på, at man lod historiens centrale mysterie stå uforklaret.

Hergé fortsatte Tintins oplevelse med Tintin og picaroerne, mens selve serien blev en vigtig del af den fransk-belgiske tegneserietradition. Historien blev brugt til Ellipse/Nelvanas tegnefilmsserie Tintins Eventyr i 1991.

Nogle franske udgaver 
1966-1967: Les aventures de Tintin et Milou – Vol 714 pour Sydney, fortsat serie i Tintin nr. 39, 27. september 1966 – nr. 48, 28. november 1967. 62 tegneseriesider i farver.
 1968: Les aventures de Tintin – Vol 714 pour Sydney , album fra Casterman, 62 tegneseriesider i farver.

Danske udgaver 
Føljetoner
 1967-1968: Fortsat serie uden titel i Politiken nr. 348, søndag 17. september 1967 – nr. 48, søndag 17. november 1968.
 ca. 1974: Flight No. 714 til Sydney. Fortsat serie i Billed-Bladet.
 1982-1983: Flight No. 714 til Sydney. Fortsat serie i Politiken 108, søndag 17. januar 1982 – nr. 168, søndag 20. marts 1983.
 1978-1979: Flight No. 714 til Sydney. Fortsat serie i Århus Stiftstidende søndag 5. februar 1978 – søndag 8. april 1979.

Album
 1969: Tintins oplevelser nr. 16 (gammel standardudgave). Flight No. 714 til Sydney. Illustrationsforlaget. Genoptryk har .
 2007: Tintins oplevelser (retroudgave). Rute 714 til Sydney. 2. udgave. Carlsen Comics, . Fra 2. oplag, 2017, Cobolt, .
 2009: Tintins oplevelser nr. 22 (minicomics). Rute 714 til Sydney. Cobolt, .
 2013: Tintins oplevelser (ny standardudgave). Rute 714 til Sydney. Cobolt, .

Referencer

Eksterne henvisninger 
Rute 714 til Sydney på Comic Wiki

Tintin-album
Litteratur i 1968
Nicole Kidmans filmografi

Filmografien til skuespillerinden Nicole Kidman.

Filmografi

Noter

Referencer 

Kidman, Nicole
Effektiv altruisme

Effektiv altruisme er en social bevægelse og undergren af praktisk etik, som anvender fornuft og empiri til at finde de mest effektive måder at gavne andre bevidste væsener på. Altruisme refererer til at gavne andre - i modsætning til egoisme, der sætter en selv og egeninteresser før andre.  Effektiv refererer til at gøre det bedst muligt gode, med hvad end ressourcer man har til rådighed - i modsætning til bare at gøre noget godt. Man bruger empiri og en rationel tankegang til at undersøge, hvad det bedst mulige er - i modsætning til blot at gøre, hvad der føles godt, hvad man kan bruge til at signalere dydighed, eller hvad der fremstår intuitivt appellerende.  

Mange tilhængere af effektiv altruisme kalder sig selv effektive altruister. Hvorom mange effektive altruister har fokus på nonprofit-sektoren, så kan filosofien bag effektiv altruisme anvendes mere generelt til at prioritere alt, inklusive videnskabelige projekter, virksomheder og politiske initiativer, der estimeres at kunne redde det største antal liv eller reducere mest muligt lidelse.

I Danmark blev organisationen "Effective Altruism Denmark" stiftet i 2017. Den arbejder på at udbrede ideerne bag effektiv altruisme og kendskabet til bevægelsen til et dansk publikum.

Kilder og henvisninger

Livsfilosofi
Altruisme